**Anholt Borgerforening**

**Bestyrelsesmøde d. 14/1 2024 kl. 16.00**

Sted: Skolens bibliotek

Til stede: Birgitte Jeppesen, Karen Konge, Gitte Andersen, Poul Anker Boisen (sup), Jakob Grell (ref)

Afbud: Ulf Brøste og Jakob Gede

* **Vedr. Vesterlandet**:

Vognmandsforretningen har bedt om at blive orienteret om Borgerforeningens korrespondance med Jens Gregersen fra Norddjurs Kommune vedr. grødebeskæring ved hovedgrøften i Vesterlandet. Borgerforeningen mangler stadig at modtage den plan, som Jens Gregersen lovede i januar 2022. Borgerforeningen har nu skrevet til Jens Gregersen og efterspurgt denne og desuden efterspurgt den opfølgende besigtigelse, som er aftalt efter to år. Birgitte orienterer Liselotte pr mail.

Anholt Vognmandsforretning vil desuden gerne deltage i et eventuelt udvalg vedrørende emnet. For nuværende er der ikke planer om at nedsætte et udvalg, men hvis der senere skal laves planer vedr. fremtiden for naturen i Vesterlandet, skal der naturligvis være både borgermøder, inddragelse af lodsejere med videre.

Når Jens Gregersen kommer til den aftalte besigtigelse af området i Vesterlandet, vil Anholt Vognmandsforretning blive inviteret med.

* **Naturpleje:**  Naturplejen er på dagsordenen i Kommunalbestyrelsen i uge 3.

Birgitte retter henvendelse til Norddjurs Kommune for at høre om Borgerforeningen kan blive orienteret om, hvornår 3. planperiode af naturplejen på Anholt starter, og hvad indsatsen bliver, således at vi kan orientere borgerne i god tid. Efterfølgende vil Birgitte efterspørge en opdateret udgave af Plejeplanen.

* **Flaglauget**: Der er indkøbt nye flag og vimpler. Der er kommet en ny liste med officielle flagdage fra flaglauget, som bliver lagt på Borgerforeningens hjemmeside (Grell). Lauget efterspørger desuden, at folk hjælper dem med at huske mærkedage for fastboende (runde fødselsdage, dåb og konfirmation). Der er muligvis brug for nye medlemmer, så vi vil bede beboere på øen om at overveje at stille op til det. Flaglauget er Jan Sørensen, Jens Rosendal og Jakob Kjærgaard.
* **Årets ø**: Birgitte snakker med Signe Hylby, som har gjort opmærksom på konkurrencen, om det videre forløb. Der skal gerne samles et lille udvalg til at udforme en ansøgning. Ansøgningsfristen er allerede i februar.
* **Nye medlemmer til bestyrelsen og foreningen**:

Kontingent indbetales inden 1/3 (Jette udsender reminder).

Vi vil forsøge at gøre en indsats for at få flere medlemmer i Borgerforeningen og også til bestyrelsen. Karen og Jakob Grell planlægger opslag og en lille hygge-happening…

* **Anholt.dk**: Jacob Vestervig har startet indsamling af billedmateriale via Facebook (Dropbox). Mikkel fra Photocare er, som tidligere nævnt, hyret til at stå for hjemmesiden.
* **Evt:**

Vedr. kommende arbejdsdag med rydning af stier. Polle kontakter Per V. Christensen vedr. jordstykket ved Karisholmsvej (stien til Karisholmsvej) Birgitte kontakter Von der Maase vedr. rydning op til Bybakken (arbejdsdag bliver søndag d. 24/3 fra kl. 13)

* Afslag til boligprojektet.
* Reduceret beløb til pensionistforeningen på 4.000 kr. Tidligere 10.000 kr.